AlexejDobrolubov/national_council_slovak_2010 huggingface dataset:
32. schôdza NR SR - 4.deň - B. popoludní
Dátum: 2021-06-23
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

86. Ďakujem pekne. Ja by som k tomu všetkému, čo tu bolo povedané, chcela dodať pár poznámok teda. Po prvé, že obezita je svetovým trendom už nielen u dospelej populácie, ale už prešla aj na deti. Je to nesporný fakt a toto treba riešiť. Ďalej chcem upozorniť, že tento návrh zákona hovorí o obmedzení, resp. zákazu, zákaze niektorých buď potravín, cukroviniek alebo nápojov v školách. To znamená v školských zariadeniach. To, čo dajú deťom rodičia doma, to je ich vec, nikto im nezakazuje, je to na ich výchove, na ich svedomí, je to na ich zodpovednosti. Tu sa jedná o školské zariadenia, pretože deti, samozrejme, aj u rodín, kde doma ich vedú k tomu, že by nemali tieto sladké nápoje, teraz povedzme sa obmedziť na tie nápoje, že by nemali piť, keď prídu do školy a vidia, že ich spolužiaci, ktorí dostanú od rodičov peniaze, aby si kúpili desiatu, tak si nakúpia rôzne cukríky, tatranky a neviem a sladké nápoje, tak to chce aj on a kúpi si to aj on. Dieťa nemá zodpovednosť, dieťa tomu nerozumie. Samozrejme, že by tu bola veľmi potrebná aj osveta. To znamená, že školám, deťom stále vysvetľovať, že teda tieto potraviny sú škodlivé. Dokonca tie umelé sladidlá, ktoré sú obsiahnuté v mnohých, sú rakovinotvorné. Čiže ohrozujú zdravie a život týchto detí. Tak preto si myslím, že štát by mal, mal mať nejakú reguláciu, mal by regulovať príjem týchto potravín. Jedná sa len o tú dobu, kedy sú v školách, kedy nie sú pod dohľadmi rodičov a kedy tieto deti, samozrejme, sú to deti, majú radi sladkosti, takže potom jedia tieto potraviny. Ja si... (Prerušenie vystúpenia časomerom.)
32. schôdza NR SR - 4.deň - B. popoludní
Dátum: 2021-06-23
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

38. Ďakujem pekne za slovo. Domnievam sa, tak ako aj väčšina občanov tohoto štátu, že vzhľadom na očakávanú mizériu, ktorá nás bude čakať v budúcich rokoch, pre dlh, rastúci dlh a obrovský dlh, ktorý za rok vládnutia spôsobila táto vláda, sa domnievam, že je morálna povinnosť nás politikov tiež prispieť šetrením, resp. utiahnutí si opaskov. Pretože tie príspevky rastú s priemernou mzdou a považujem to za neadekvátne. Bolo to tu povedané, vysvetlené, že vzhľadom na minimálnu mzdu, áno, tie príspevky by úplne stačili, pretože v minulých rokoch, resp. v minulom volebnom období boli obdobné tie príspevky, a preto si myslím, že je našou morálnou povinnosťou tento zákon každopádne podporiť. Ďakujem.
32. schôdza NR SR - 1.deň - A. dopoludnia
Dátum: 2021-06-17
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

71. Ďakujem pekne za slovo. Ja z pohľadu ženy, ktorá v živote nemala zbraň, nemala som k tomu ani nikdy žiaden vzťah a skôr som mala taký pohľad pacifistický, že tie zbrane sú nebezpečné a tak ďalej, musím svojmu kolegovi poďakovať za absolútne komplexnú analýzu tohoto problému a zdôvodnenie, prečo tento zákon nie je dobrý a prečo je proti občanom Slovenskej republiky. A chcem zdôrazniť, že je to hlavne z pohľadu súčasnej tendencie, niekoľko rokov trvajúcej, a to dovozu rôznych imigrantov a medzi nimi, samozrejme, aj teroristov do Európy. Tento trend a toto nebezpečie nás čaká, a preto v tejto súvislosti robiť takéto obmedzenia, aby... predpokladám, že štát nebude schopný sa postarať o občanov, tak občania budú sa musieť postarať o seba samých, tak z tohoto pohľadu si myslím, že tento zákon nemôžeme podporiť. Ďakujem pekne.
31. schôdza NR SR - 2.deň - B. popoludní
Dátum: 2021-06-16
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

98. Ďakujem pekne za slovo. Ja by som v intenciách rozpravy pána poslanca Mariana Kotlebu chcela zdôrazniť, že teda v prvom rade som veľmi rada, že odzneli práve tieto dôvody, pretože stále sa tu už druhý deň hovorí len o dôvodoch, ktoré v podstate vyplývajú z tých známych skutočností posledných, možno jedného, dvoch mesiacov. Jedná sa okolo pána Pčolinského a tie ostatné udalosti, ale pán minister je vo svojej funkcii vyše roka. A to, čo sa udialo za posledný rok, to občanov trápi viacej, pretože sa to dotýkalo všetkých občanov. My a my plus ostatní poslanci a respektíve radoví občania nevedia rozlíšiť, či nakoniec či je to skutočne, či bol ten Pčolinský vinný, nebol vinný, nemáme prístup k informáciám, ale to, čo sa udialo, že vlastne pán minister urobil z nášho štátu policajný štát, totalitný štát, ktorý hlavne starší občania, ktorí to ešte prežili, porovnávajú z päťdesiatymi rokmi, že urobil z demokracie jednoducho obyčajnú totalitu, toto skutočne ľudia, že toto sme si nikdy nemysleli, že by takéto niečo sa mohlo stať. Tak toto sú skutočné dôvody, za ktoré musíme zahlasovať za odvolanie pána ministra. Ďakujem.
28. schôdza NR SR - 10.deň - A. dopoludnia - 28.05.2021
Dátum: 2021-05-28
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

207. Ďakujem pekne za slovo. Pani poslankyňa, z mojej strany veľmi pekne ďakujem teda za vaše vystúpenie, pretože sa plne stotožňujem s vaším názorom a že ste sa venovali predovšetkým práve svedomiu a výhrade vo svedomí. Skutočne si myslím, že Európska únia v tomto už ďaleko prekročila akékoľvek únosné hranice. Je to absolútne porušenie súčasti slobody človeka, a preto si myslím, že nemôžeme mlčať. My sa musíme ozvať. Toto uznesenie je nevyhnutné a veľmi potrebné, pretože kto mlčí, ten svedčí. A Európska únia, keď my budeme mlčať a nebudeme sa ozývať, aj keď teraz to ešte nie je záväzné, oni pôjdu ďalej a ďalej. A neviem si predstaviť, kde to končí. Takže veľmi pekne ďakujem aj pani poslankyni Záborskej, aj všetkým, ktorí podporia toto uznesenie. Ďakujem.
28. schôdza NR SR - 10.deň - A. dopoludnia - 28.05.2021
Dátum: 2021-05-28
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

72. Ďakujem pekne za slovo. Milý kolega pán poslanec Viskupič, keďže mi leží na srdci osud vývoja Slovenskej republiky, musím objektívne konštatovať z mojej strany, klobúk dole. Vaše vysvetlenia o neúnosnosti takéhoto zvyšovania výdavkov v štátnom rozpočte, vaše argumenty boli tak jasné, zrozumiteľné a myslím, že aj každý súdny človek určite pochopí, že schválenie navýšenia výdavkov v takejto vysokej sume, takmer na dvojnásobok ročných príjmov, je samovraždou predovšetkým pre naše ďalšie generácie tejto republiky. Je neskutočne smutné, že koaliční poslanci Národnej rady, vynímajúc teda poslancov SaS, to nechápu. Je to poľutovaniahodné a nezodpovedné z ich strany. Následky však takéhoto počinu budú znášať v budúcich voľbách. A teraz ešte druhá poznámka k tej údajnej pomoci, na ktorú majú tieto navýšené výdavky slúžiť. Kde je záruka, pýtam sa, že tieto navýšené výdavky skutočne pôjdu na údajnú pomoc občanom, či už covidovú, alebo aj inú? Doterajšia skúsenosť s hospodárením tejto vlády nás núti o tom pochybovať a dôvodne sa domnievať, že zo strany ministra ide len o bohapustú demagógiu a jej zneužitie v blízkej budúcnosti. Ďakujem.
28. schôdza NR SR - 9.deň - A. dopoludnia - 27.05.2021
Dátum: 2021-05-27
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

40. Ďakujem veľmi pekne. Pán minister, ja oceňujem, že vy ste ocenili korektný, vecný a vysokoodborný prístup poslanca Martina Beluského. Myslím, že jeho prístup v odborných témach je vždy takýto, len nebol ako keby povšimnutý. A chcela by som ešte upozorniť na jednu vec, že pán poslanec vám síce pochválil, ale na druhej strane aj vytkol nejaké veci, s ktorými teda nesúhlasí. Konkrétne vám aj navrhol, aby ste stiahli návrh o roz... návrh zákona o rozpočtovej zodpovednosti, a k tomu ste sa akosi nevyjadrili. (Reakcia z pléna.) Prosím? Áno a vôbec, aby ste to stiahli, aby prebehlo medzirezortné pripomienkovanie, aby sme to ešte zvážili, pretože práca kvapná, málo platná. Tak k tomu ste sa akosi nevyjadrili. Ďakujem.
29. schôdza NR SR - 1.deň - B. popoludní
Dátum: 2021-05-10
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

72. Ďakujem pekne za slovo. Pán poslanec Blaha, zaujal ma, zaujala ma jedna vaša poznámka, a síce, že my, teda vy cítite v pozadí aj pnutie a problém v rámci tých strán vládnej koalície. A toto vlastne je v súlade aj s poslednými vyjadreniami niektorých poslancov strany SaS, ktorí tvrdia, že vlastne ide tu o pomstu pána Matoviča pani Kolíkovej, keďže ona bola veľmi vehementne za jeho odvolanie. No na toto by som chcela povedať jedno, pokiaľ by pani ministerka Kolíková nemala maslo na hlave, to znamená, neboli by za ňou tie kauzy, nebola by na jej politickej zodpovednosti aj smrť generála Lučanského, tak pán Matovič by mohol stokrát chcieť sa jej pomstiť, jednoducho by nemohol. Lenže to ona by musela mať čistý štít. A toto je, toto je podstata problému. Druhá poznámka, čo sa týka tej komisie. Viete, keď som počula, že bola zriadená komisia, okamžite ma napadla asociácia na rok 1990, keď bola zriadená komisia na vyšetrenie zásahu polície v novembri ´89 proti študentom. No túto, túto komisiu viedol Ing. Jozef Stank, od ktorého ja osobne viem, že sa smial, bola zriadená komisia, ktorá mala za úlohu nič nevyšetriť, hej. Čiže zahmlieť, zahrať to do autu. A presne tak aj bolo, lebo boli v tom, bola v tom zainteresovaná aj ŠtB a tak ďalej. Takže toto ma okamžite napadlo. A aj presne tak to... (Prerušenie vystúpenia časomerom.)
29. schôdza NR SR - 1.deň - B. popoludní
Dátum: 2021-05-10
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

30. Ďakujem pekne za slovo. Ja by som, pani ministerka, chcela sa tiež vrátiť k prípadu generála Lučanského, ale z iného aspektu. Máme Francúzsko, ktoré po havárii lietadla pred niekoľkými rokmi donútilo odstúpiť, resp. sám odstúpil minister, pod kompetencie ktorého spadalo civilné letectvo, vyvodil politickú zodpovednosť a odstúpil. Lebo išlo o straty životov. Na Slovensku, po druhé, na Slovensku pred niekoľkými rokmi, je to jedno, ktorý rok to bol, bola, pri moci bol SMER – SD, vybuchla delaboračná hala v Novákoch. Automaticky odstúpil minister obrany. Nemohol za to, nespôsobil to, nebol to ani jeho brat, ani jeho rodina, jednoducho došlo tu k strate na životoch a prijal politickú zodpovednosť. No a teraz tu máme, po tretie, máme tu december 2020. Zatknutý bol generál Lučanský, ktorý z pohľadu zákona bol nevinný, bol vo vyšetrovacej väzbe a prišiel o život. Napriek tomu, že štát bol za jeho zdravie aj za jeho život zodpovedný. Takže keď prišiel o život, na svedomí ho má štát, ktorého predstaviteľka ako ministerka spravodlivosti ste vy. Lenže vy odmietate zobrať politickú zodpovednosť. A toto je rozdiel od vyspelých demokracií. Toto je tá vaša slušnosť, toto je tá vaša demokracia a toto je tá vaša morálka. Už len za toto ste mali ale okamžite bez slova odstúpiť.
28. schôdza NR SR - 3.deň - B. popoludní
Dátum: 2021-05-06
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

118. Ďakujem pekne za slovo. Myslím si, že všeobecne je známy problém s dostupnosťou sociálnych služieb. Bolo to tak v minulosti, je to a v súčasnosti je tento problém ešte oveľa vypuklejší. Problém je preto, že dopyt ďaleko, ďaleko presahuje ponuku. A preto tu nastáva táto disproporcia. A, samozrejme, nastupuje tu korupcia, klientelizmus, uprednostňovanie na základe nejakých kritérií a, samozrejme, využíva sa to na to, aby sa niektorí ľudia obohacovali. Preto si myslím, že navrhovaný problém, navrhovaná, navrhované riešenie tohoto problému môže napomôcť odstrániť tieto disproporcie, aj keď si myslím, že je to základná nepostačujúca podmienka. Samozrejme, námietky voči dodržaniu utajovaných, teda k ochrane údajov chránených zákonom je treba dodržať, možnože by sa na to bolo treba pozrieť, áno, ale myslím si, že tento apolitický, absolútne jednoduchý zákon, návrh zákona, ktorý môže dopomôcť alebo by bol, mohol by byť prvým krokom k riešeniu tohoto pálčivého sociálneho problému. Ďakujem.
28. schôdza NR SR - 3.deň - B. popoludní
Dátum: 2021-05-06
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

100. Ďakujem pekne. Ja by som chcela zdôrazniť, že predkladaný návrh je veľmi vážnym problémom zasahujúci až do sociálnej oblasti našich občanov. Prvý, chcela by som vypichnúť také dva okruhy tohoto vážneho problému, po prvé, ako bolo spomenuté, zálohové platby. Tu sa opiera, ide vlastne o vlastníctvo bytov a nebytových priestorov a o ich vlastníkov. Samozrejme, riadi sa tu, teda tu je základným zákonom zákon č. 182/1993 Z. z., v minulosti platilo, že ak vlastník bytu neplatí, za sebou trikrát nezaplatil zálohové platby, mohli ostatní vlastníci v zmysle zálohového práv, bremena, áno, zálohového práva, mohli podať, požiadať, teda podať na dražbu byt takéhoto vlastníka. Neskôr sa to upravilo, že to bolo podmienené, že tá výška nedoplatkov musí byť 2-tisíc eur. Treba podotknúť, že tie zálohové platby sa tak zvyšovali, že už nedoplatky 2-tisíc eur v niektorých bytoch, hlavne väčších bytov a v Bratislave môžu, môže sa dosiahnuť tá, táto tieto nedoplatky napríklad už nielen po dvoch-troch mesiacoch, ale možno aj skôr, čiže až sa to nakopuje. Takže jeden problém sú tu tieto nedoplatky a druhá vec je napríklad, ak boli spomenuté, machinácie. V mnohých bytoch sa stávajú väčšinovými vlastníkmi, to znamená, jeden vlastník skúpi viacej bytov a pri hlasovaní na schôdzou, na schôdzi môže mať povedzme nadpolovičnú väčšinu alebo blí... (Prerušenie vystúpenia časomerom.)
28. schôdza NR SR - 3.deň - B. popoludní
Dátum: 2021-05-06
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

80. Ďakujem pekne. Pán poslanec Beluský perfektne vysvetlil, o čo vlastne ide. Ja si myslím, že, nie som si teda istá, či poslanci koaliční pochopili náš zámer. Tu nejde vôbec o vystúpenie z Európskej únie, tu ide len o odstránenie rozporu v ústave. My sme mali pôvodne ten čl. I, ktorý hovorí o zvrchovanosti Slovenskej republiky, na druhej strane sa tam dodatočne schválil čl. VII, ktorý hovorí o tom, ak sú, že rozhodnutia Európskej únie sú nadradené , resp. zákony Európskej únie sú nadradené slovenským. Ja chcem podotknúť, že my chceme len odstrániť, tento návrh teda chce odstrániť tento rozpor. A zároveň by sme sa v budúcnosti chceli vyhnúť rôznym komplikáciám, ktoré v podstate sú neriešiteľné, resp. sú veľmi ťažko riešiteľné. Takže treba to takto chápať. Ide tu len o odstránenie tohto rozporu, nehovoriac o tom, že skutočne buď chceme byť zvrchovaní, áno alebo nie, aj napriek tomu, že ostávame v Európskej únii. A pritom, ako spomenul poslanec Schlosár, 9 či 11 štátov je, nemá takýto článok v ústave. Čiže to nebolo povinné. Zdá sa mi, že to bola akási nadpráca poslancov, ktorí schválili takýto článok v ústave. Ďakujem.
28. schôdza NR SR - 2.deň - B. popoludní
Dátum: 2021-05-05
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

178. Ďakujem pekne za slovo. Ja by som sa chcela poďakovať za tento návrh zákona, pretože si myslím, že je nesmierne potrebný v praxi. Ja ako zástupkyňa vlastníkov bytového domu celé roky trpím tým, že vo vyúčtovaní nákladov na teplá sú veľké sumy, veľké nedoplatky, ľudia sú veľmi nespokojní, sa obracajú na mňa, že to nie je možné, tá suma a tak ďalej. Ja som sa to pokúšala riešiť. Bolo mi povedané, že nech ani nechcem vedieť, ako to celé prebieha od tej teplárenskej až po ten byt. A že keby ľudia vedeli, že čo tie teplárenské vyvádzajú, takže, že by možno vyšli aj s kosami a s kladivami proste, povedané obrazne, čiže by sa veľmi nahnevali. Ja sa chcem opýtať teda, že či by sa aj toto poriešilo, pretože v 90. rokoch sa húfne odpájali ľudia teda tu v Bratislave, ja hovorím o tej, o situácii v Bratislave. Potom sa to akože zakázalo, dostali sme sa do toho tzv. teplárenského otroctva. Toto vítam, čiže jak naznačil pán poslanec Vetrák, že by sa to mohlo teda otvoriť, to je fajn. Ale by som sa chcela opýtať, či aj prakticky nám to trošku pomôže aj kontrolu tej ceny, aby tie teplárenské fakt nezneužívali svoje postavenie, že ten vlastník bytu si nevie skontrolovať, či skutočne zaplatil za svoju spotrebovanú energiu. Ďakujem.
28. schôdza NR SR - 2.deň - B. popoludní
Dátum: 2021-05-05
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

30. Ďakujem pekne za slovo. Ja sa teda skutočne neradím k nejakým obdivovateľom socializmu, podotýkam. Veľmi som rada, pán kolega Blaha, že ste teda upozornili na toto. Veľmi ma to vyrušuje, že v Národnej rade sa nepoužívajú výrazy alebo teda definície také, ako majú byť. Žiaden komunizmus tu nikdy nebol. Áno, bol tu socializmus a ja poprosím, aby ste si to už raz navždy zapamätali, lebo je to, v podstate je to klamstvo. To po prvé. Samozrejme, je to aj vizitka nevzdelanosti, keď niekto nevie, že tu žiaden komunizmus nebol, ale bol len socializmus. Koniec koncov je to Československá socialistická republika, bola, takže to po prvé. Po druhé, bola tu tá spomenutá kolektívna vina. Absolútne súhlasím. Každý, kto sa zúčastňoval na rôznych represáliách, krivdách, ktoré, samozrejme, boli za minulého režimu, malo by sa mu to dokázať, bude odsúdený a potrestaný. Prečo po tridsiatich rokoch? Veď si uvedomme, keď títo ľudia mali dôchodok, čiže museli ho mať ten dôchodok do roku ´89 už vymeraný, po tridsiatich rokoch, samozrejme, už väčšina nežije, možno pár vdov, áno. Prečo ste to neurobili pred tridsiatimi rokmi? Pokiaľ by ste chceli aj nejaké financie ušetriť, tak vtedy by to bolo, samozrejme, jednak by boli aj informácie, jednak by tí ľudia žili a jednak by to bolo, myslím, že aj finančne, bol by tam finančný benefit. A čo ma veľmi vyrušovalo, a musím súhlasiť s pánom kolegom, je to, že hodnotenie bývalého režimu, ja hovorím, ja som ho teda zažila. Od 60. rokov si pamätám tento režim veľmi dobre a môžem povedať, že to hodnotenie, ktoré tu bolo, by som definovala ako polopravdy a nebolo to... (Prerušenie vystúpenia časomerom.)
27. schôdza NR SR - 2.deň - B. popoludní
Dátum: 2021-05-03
Poslanec: Sulanová, Magdaléna (ĽS Naše Slovensko)
Druh vystúpenia: Vystúpenie s faktickou poznámkou

331. Už len veľmi krátko. Svojim kolegom by som chcela povedať toľko, že tá oblasť je tak široká, ja som sa zmienila len skutočne o niektorých oblastiach, takže je to, keď to zoberieme, je to oblasť kultúry, oblasť športu, potraviny, obchody a tak ďalej, jak som spomenula, zasahuje to až do, do bankových domov, takže máme čo robiť. Pani poslankyňa Pleštinská, som veľmi rada, že počujem, že teda sa realizuje vzdelávanie, že sa niečo v tejto oblasti robí, lebo ja si myslím, že ten finančný efekt, o sociálnom ani nehovoriac a tak ďalej, je obrovský, keď začneme. Ja vám poviem zo svojej praxi, že najväčšie problémy sú, že ľudia až prichádzajú o strechu nad hlavou, je to neznalosť, neznalosť zákona, neznalosť, že si neprečítajú zmluvu, nevedia, aké majú práva, nevedia o tom, že keď sú tam príliš malé písmená, zmluva je neplatná, pretože sú to neprijateľné podmienky zmluvné, ďalej nekalé obchodné praktiky, ktoré realizujú tzv. šmejdi. Ľudia o tom nevedia, nechajú sa oklamať, okradnúť až tak, niekedy to teda prichádza až do štádia, že prichádzajú o strechu nad hlavou. Takže vzdelávanie potrebujem za veľmi, považujem za veľmi dôležitú súčasť realizácie ochrany spotrebiteľa. Ďakujem.
90. schôdza NR SR - 13.deň - A. dopoludnia
Dátum: 2023-05-23
Poslanec: Sulík, Richard (SaS)
Druh vystúpenia: Vystúpenie s faktickou poznámkou

37. Ďakujem pekne za slovo. K tým interrupciám. Bolo tu spomenuté, že aj poslanec Hlina v minulosti sa tu teda nejak veľmi intenzívne vyjadroval za sprísnenie interrupcie, tak som sa ho opýtal, že teda či on také niečo presadzoval a mi odpovedal, že sa tej téme moc nevenoval, a teda nepredpokladá, že by teda sa nejak príliš zasadzoval. A všeobecne by som chcel povedať, že tá sloboda ženy v prvých týždňoch tehotenstva je dôležitejšia aj pre mnoho umiernených kresťanov a áno, debata je veľmi dlhá a v podstate nekonečná, že odkedy začína ľudský život a to je jedna otázka. Druhá otázka je, že odkedy má zmysel ho chrániť a do akej doby prevláda sloboda ženy, matky, teda budúcej matky. Tá lehota dvanástich týždňov je stanovená arbitrárne. Ono to vlastne nie je možné vyrátať, či, či naozaj už zo zhluku buniek je človek, odkedy, či, či keď má pľúca, keď mu začne biť srdce alebo čokoľvek. Toto je nekonečná a veľmi komplexná debata. Preto sa stanovilo dvanásť týždňov, fungujeme s tým, neviem koľko, minimálne tridsať rokov, počet interrupcií výrazne klesá a nie je teda nejaký že akútny dôvod toto riešiť, aj keď súhlasím s tým, čo vravel Ondrej Dostál, že riešiť sa majú všetky problémy, nielen tie najväčšie, čiže ja neuznávam argument, že sú tu dôležitejšie veci, tak toto nechajme tak, ale myslím si, že na mieste je argument, že toto nie je reálny problém preto, lebo ten vývoj... (Prerušenie vystúpenia časomerom.)
90. schôdza NR SR - 13.deň - A. dopoludnia
Dátum: 2023-05-23
Poslanec: Sulík, Richard (SaS)
Druh vystúpenia: Vystúpenie s faktickou poznámkou

15. Peťo Cmorej, ešte si v tvojom vystúpení mohol povedať, že keď zabránime interrupciám, sprísneniu interrupcií, tak to aj zvýši povinnosť zásoby plynu. Teda povinné zásoby plynu, samozrejme, aj interrupcie môžu ovplyvniť, ale omnoho viac ovplyvnia povinné zásoby plynu vtedy, keď prijmeme zákon o povinných zásobách plynu. A v tejto súvislosti som počul, že a je možné, že aj interrupcie s tým súvisia, ale každopádne, že ja prihrávam českému miliardárovi nejaké peniaze. Toto môže povedať človek, ktorý jednoducho netuší, o čo tam ide, netuší, netuší. Ide o to, že ak budeme mať povinné zásoby plynu, tak áno, českému miliardárovi a bezpochyby to súvisí s interrupciami a aj Peter Cmorej to chcel spomenúť, českému miliardárovi budú plynúť peniaze preto, lebo mu patrí 76 % spoločnosti Nafta, čo je vlastne jediný veľký zásobník na Slovensku. Určite sa zväčší, keď zakážeme interrupcie, bez debaty, to Peter Cmorej chcel tiež povedať. Treba si pozrieť tie čísla nafty. Pri 170 miliónov obratu robia 90 miliónov zisku, lebo sú fakticky monopol. Deväťdesiat miliónov zisku zo 170, dúfam, že viete, čo je milión, pán Suja. Lebo podľa vášho vystúpenia mám pocit, že viete narátať tak do 10. Takže zo 170 miliónov obratu spravia 90 miliónov zisku, lebo dnes sú de facto monopol. Keď sa príjme zákon o povinných zásobách plynu, tak bude sa musieť regulovať cena skladovania a zisk českému miliardárovi klesne z 90 na 20. Rozumiete tomu, blbeček jeden?!
90. schôdza NR SR - 13.deň - A. dopoludnia
Dátum: 2023-05-23
Poslanec: Sulík, Richard (SaS)
Druh vystúpenia: Vystúpenie s faktickou poznámkou

13. Nie, pán predsedajúci, ja budem reagovať na hento kydanie... (Prerušenie vystúpenia predsedajúcim.) Pčolinský, Peter, podpredseda NR SR Nie, nemôžte. Sulík, Richard, poslanec NR SR Tam ste nezasiahli, on mohol rozprávať o Dubaji, o povinných zásobách plynu a ja nesmiem? Mali ste sa ozvať! (Prerušenie vystúpenia predsedajúcim.) Pčolinský, Peter, podpredseda NR SR Reagoval na vystúpenie pána poslanca Cmoreja. Sulík, Richard, poslanec NR SR Takže pán Suja, neutekajte preč, vy hrdina. Chcem vám niečo vysvetliť. (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, máte reagovať na vystúpenie v rozprave. Sulík, Richard, poslanec NR SR K tým povinným zásobám plynu, pán Suja, čo ste akurát spomenuli. ( Prerušenie vystúpenia predsedajúcim.) Pčolinský, Peter, podpredseda NR SR Pán poslanec, ešte raz, máte reagovať na vystúpenie pána Cmoreja. Sulík, Richard, poslanec NR SR A prečo ste mojich predrečníkov nezastavili, pán predsedajúci? Oni mohli? ( Prerušenie vystúpenia predsedajúcim.) Pčolinský, Peter, podpredseda NR SR Venoval sa Cmorejovi prioritne. Sulík, Richard, poslanec NR SR Nie, oni sa venovali, ja som tam počul Dubaj, ja som počul Hlinu. ( Prerušenie vystúpenia predsedajúcim.) Pčolinský, Peter, podpredseda NR SR Pán poslanec, pokiaľ budete porušovať rokovací poriadok, odoberiem vám slovo. Sulík, Richard, poslanec NR SR Reagujem na vystúpenie Peťa Cmoreja.